Document ID: 32006R1945

32006R1945
L 367/25
SLUŽBENI LIST EUROPSKE UNIJE
UREDBA VIJEĆA (EZ, EURATOM) br. 1945/2006
od 11. prosinca 2006.
o izmjeni Uredbe (EZUČ, EEZ, Euratom) br. 495/77 o kategorijama dužnosnika koji imaju pravo na naknade za stalnu pripravnost te uvjetima i stopama tih naknada
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Pravilnik o osoblju za dužnosnike i Uvjete zaposlenja ostalih službenika Zajednica koji su utvrđeni Uredbom (EEZ, Euratom, EZUČ) br. 259/68 (1), a posebno drugi podstavak članka 56.b Pravilnika o osoblju,
uzimajući u obzir prijedlog Europske komisije koji je dostavljen nakon savjetovanja s Odborom za pravilnik o osoblju,
budući da je potrebno izmijeniti Uredbu (EEZ, Euratom, EZUČ) br. 495/77 (2) radi prilagodbe izmijenjenoj potrebi za stalnom pripravnošću za rad unutar europskih institucija,
DONIJELO JE OVU UREDBU:
Članak 1.
Uredba (EEZ, Euratom, EZUČ) br. 495/77 ovim se mijenja kako slijedi:
1.
Prvi podstavak članka 1. stavka 1. zamjenjuje se sljedećim:
„Dužnosnici
-
koji su plaćeni iz proračunskih sredstava za istraživanje i ulaganja i zaposleni u ustanovi Zajedničkog istraživačkog centra ili u neizravnoj djelatnosti, ili
-
koji su plaćeni iz proračunskih sredstava za poslovanje i zaposleni radi upravljanja ili nadzora nad tehničkim instalacijama ili zaposleni u odjelu za sigurnost, drugoj službi koja obavlja sigurnosne dužnosti, odjelu službe za informacijsku i komunikacijsku tehnologiju (ICT), odjelu koji osigurava potporu djelatnostima Zajedničke vanjske i sigurnosne politike (ZVSP)/Europske sigurnosne i obrambene politike (ESOP) ili rješenjima za usklađivanje u hitnim ili kriznim situacijama, ili u službama u kojima postoji potvrđena potreba za stalnom pripravnošću radi izvršavanja zadataka u okviru mehanizma koji je uspostavljen radi osiguranja potpore državama članicama 24 sata na dan,
imaju pravo na naknadu kada se od njih traži stalna pripravnost u skladu s člankom 56.b Pravilnika o osoblju.”
2.
Članak 3. zamjenjuje se sljedećim:
„Članak 3.
U travnju svake godine Komisija dostavlja Vijeću izvješće o broju dužnosnika i službenika iz svake kategorije koji su primili naknadu iz ove Uredbe, pri čemu se posebno navode slučajevi kada je naknada dodijeljena u skladu s odredbama drugog podstavka članka 1. stavka 1.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. prosinca 2006.

Labels: 9
15